钦定古今图书集成/明伦汇编/氏族典/第313卷 > 《廖用贤尚友录》 > 成谐
## 钦定古今图书集成/明伦汇编/氏族典/第313卷 > 《廖用贤尚友录》 > 成谐

按《扬州府志》：“谐字和仲，兴化人。少补邑诸生，负奇节，
好学剑。已得六壬数，自诧当立功异域。久之，总督翁
万达招置幕府。嘉靖乙巳秋，大同有寇警，谐勒兵备
之，战歼其半，敌愤恚，合数万人，环七札围之，矢石俱
尽，援兵不至，战死。事闻，赠指挥佥事，荫一子，世袭百
户。”